Pohjois-Karjalan hyvinvointialueen aluehallituksen päätökset 6.5.2025

Pohjois-Karjalan hyvinvointialueen – Siun soten aluehallituksen 6.5.2025 kokouksen pöytäkirja on julkaistu Siun soten Dynasty-tietopalvelussa: Esityslistat ja pöytäkirjat (dynastyjulkaisu.pohjoiskarjala.net)

Tiivistelmä päätöksistä:

§ 116 Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 117 Pöytäkirjantarkastajien valinta

Valittiin Eila Heinonen ja Tapio Hämäläinen.

§ 118 Esityslistan hyväksyminen

Hyväksyttiin.

§ 119 Hyvinvointialuejohtajan katsaus

Merkittiin tiedoksi.

§ 120 Osavuosikatsaus 1/2025 ja vuoden 2025 talousarvion muuttaminen

Aluehallitus esittää aluevaltuustolle, että se hyväksyy osavuosikatsauksen sisältäen hyvinvointialueen tulos- ja rahoituslaskelmien muutokset talousarvioon.
Todetessaan osavuosikatsauksessa mainitut haasteet niin palveluihin pääsyn kuin talouden kehityksen suhteen, aluehallitus antoi hyvinvointialuejohtajalle tehtäväksi valmistella seuraavaan hallituksen kokoukseen hakemuksen valtioneuvostolle lisärahoituksesta lakisääteisten palvelujen turvaamiseksi.

§ 121 Pohjois-Karjalan hyvinvointialueen hankintojen ja sopimustoiminnan yleiset periaatteet vuosille 2025–2028

Hyväksyttiin.

§ 122 Sopimus Järvi-Suomen sosiaalialan osaamiskeskuksen hallinnoinnista

Hyväksyttiin.

Sosiaalialan osaamiskeskuksista säädetään valtioneuvoston asetuksessa, jonka muutos astuu voimaan 1.7.2025. Uuden asetuksen mukaisesti kullakin sosiaali- ja terveydenhuollon yhteistyöalueella (YTA-alue) on yksi sosiaalialan osaamiskeskus. Itä-Suomen YTA-alueella (Keski-Suomen, Pohjois-Savon, Etelä-Savon ja Pohjois-Karjalan hyvinvointialueet) on jatkossa yksi sosiaalialan osaamiskeskus kahden sijaan. Itä-Suomen YTA-alueen sosiaalialan osaamiskeskusta kutsutaan 1.7.2025 alkaen Järvi-Suomen sosiaalialan osaamiskeskukseksi, joka sijoittuisi osaksi Keski-Suomen hyvinvointialueen toimintaa. Osaamiskeskus tullaan muodostamaan laajassa yhteistyössä alueen korkeakoulujen, oppilaitosten, järjestöjen ja muiden yhteisöjen kanssa. Kumppanuushaku on tarkoitus käynnistää toukokuun lopussa.

§ 123 Vammaispalvelulain mukaisten palvelujen ja määrärahasidonnaisen taloudellisen tuen, autoavustuksen ja taloudellisten tukitoimien myöntämisen perusteet 2.6.2025 alkaen

Hyväksyttiin.

§ 124 Hankintaoikaisu – Lääkäreiden rekrytointipalvelun hankinnan keskeyttäminen (päätös § 2/2025/02.04.2025) – RTK-Henkilöstöpalvelu Oy

Aluehallitus hylkäsi RTK-Henkilöstöpalvelu Oy:n hankinnan keskeyttämispäätökseen kohdistuvan oikaisuvaatimuksen.

§ 125 Vastaus valtuustoaloitteeseen 9.10.2024 – Moniammatillinen tiimi ja omahoitaja–lääkärityöpari – SDP aluevaltuustoryhmä

Aluehallitus päätti palauttaa asian uudelleen valmisteltavaksi.

§ 126 Vastaus valtuustoaloitteeseen 13.11.2024 – Pohjois-Karjalan hyvinvointialueen on toimittava aktiivisesti asunnottomuuden poistamiseksi – Kuivalainen Maija ym.

Aluehallitus esittää aluevaltuustolle, että vastaus hyväksytään ja aloite todetaan loppuun käsitellyksi.
Vastauksessa todetaan, että työikäisten sosiaalipalvelut selvittää aktiivisesti aloitteen ehdotuksen mukaisesti mahdollisuuksia luoda koko maakunnassa yhteisiä prosesseja eri toimijoiden kanssa asunnottomuuden ennaltaehkäisemiseksi ja poistamiseksi.

§ 127 Hoito- ja hoivatyöntekijöiden työajan sisällön kohdentuminen – selvitys valtuustoaloitteeseen 21.3.2023 liittyen

Aluehallitus antaa hoiva- ja hoitotyöntekijöiden työajan sisällön kohdentumista kartoittaneen tutkimuksen tulokset aluevaltuustolle tiedoksi.

§ 128 Laadun ja omavalvontaohjelman vuosiraportti 2024

Merkittiin tiedoksi.

Hyvinvointialueilla on laissa määrätty velvollisuus seurata ja raportoida palvelujen laadun toteutumista. Raportti jakautuu neljään osa-alueeseen: palvelujen saatavuuteen, yhdenvertaisuuteen ja jatkuvuuteen; asiakaskokemukseen ja osallisuuteen; laatuun ja turvallisuuteen sekä henkilöstöön ja työhyvinvointiin. Raportilta löytyvät muun muassa tiedot keskeisiin palveluihin pääsyn toteutumisesta eri toimialueilla sekä asiakaskokemuksesta.

§ 129 Toimielinten kuulumiset

Merkittiin tiedoksi.

§ 130 Hyvinvointialuejohtajan katsaus tuleviin asioihin

Merkittiin tiedoksi.

§ 131 Tiedoksi annettavat asiat

Merkittiin tiedoksi Valviran ja AVIn myöntämät uudet toimiluvat yksityisille toimijoille, aluehallituksen alaiset viranhaltijapäätökset sekä aluehallituksen alaisten toimielinten pöytäkirjat sekä terveys- ja sairaanhoitopalvelujen toimialuejohtajan selvitys Valviralle erikoissairaanhoitoon pääsystä.

§ 132 Muut asiat

Ei muita asioita.

§ 133 Kokouksen päättäminen

Puheenjohtaja päätti kokouksen klo 15.24.