Täydentävät yhteistoimintaneuvottelut ikääntyneiden palvelujen asumispalveluissa käynnistyvät

Pohjois-Karjalan hyvinvointialueen – Siun soten aluehallitus on päättänyt käynnistää yhteistoimintaneuvottelut ikääntyneiden palvelujen toimialueen asumispalvelujen henkilöstön osalta. Kyseessä on täydentävä neuvottelu 19.2.2025 päättyneisiin koko organisaatiota koskeviin tuotannollisista ja taloudellisista syistä käytyihin yhteistoimintaneuvotteluihin.

Ikääntyneiden asumispalvelujen täydentävät neuvottelut kestävät vähintään kuusi viikkoa. Neuvotteluissa käsitellään suunniteltuja muutoksia, jotka vaikuttavat olennaisesti yhteisöllisen asumisen ja ympärivuorokautisen palveluasumisen henkilöstöön.

Nyt käynnistyvät yhteistoimintaneuvottelut eivät vaikuta muilta osin Siun soten helmikuussa päättyneiden yhteistoimintaneuvottelujen tulokseen. Hyvinvointialueen koko organisaatiota koskevien yhteistoimintaneuvottelutulos sisältää toimenpiteet 30 miljoonan euron säästöjen aikaansaamiseksi, jotka ovat välttämättömiä vuoden 2025 talousarviossa pysymiseksi. Hyvinvointialueen tuottamien ikääntyneiden asumispalvelujen osuus kokonaisuudesta on 2,3 miljoonaa euroa.

Aluehallituksen pöytäkirja on julkaistu torstaina 24.4.2025 Siun soten Dynasty-tietopalvelussa.

Dynasty tietopalvelu : Pohjois-Karjalan hyvinvointialue – Siun sote

Lisää tiedotteita

Testamenttilahjoitus Siun sotelle Nurmeksen sosiaali- ja terveyskeskukseen

9.6.2025

Tiedote

Pohjois-Karjalan hyvinvointialueen uusi aluevaltuusto järjestäytyi

5.6.2025

Tiedote

Huolehdi hyvinvoinnistasi – tutustu Miunhyvinvointi.fi-sivustolla hyvinvointia ja terveyttä tukevaan toimintaan

5.6.2025

Tiedote

Turvaa ja hoivaa perhekodissa – Siun sote kaipaa lisää ikääntyneiden perhehoitajia

4.6.2025

Tiedote